34. tunnustab Albaania häid suhteid naabritega, kuna see aitab  oluliselt kaasa stabiilsuse tagamisele piirkonnas, ning väljendab heameelt Albaania ja Serbia suhetes viimasel ajal ilmnenud positiivse suundumuse ning riigi aktiivse osaluse üle piirkondlikes algatustes, nagu Kagu-Euroopa koostööprotsess, piirkondlik koostöönõukogu, energiaühendus, Kesk-Euroopa vabakaubandusleping (CEFTA), Kagu-Euroopa transpordi vaatluskeskus (SEETO) ja transpordiühenduse asutamislepingu üle peetavad läbirääkimised; rõhutab, et piirkondlik piiriülene koostöö on suure tähtsusega selliste  probleemidega tegelemiseks, nagu seda on inimkaubandus;